open-index/open-wikipedia-markdown huggingface dataset:
Templo expiatorio da Sagrada Familia

O **Templo Expiatorio da Sagrada Familia** (en catalán: *Temple Expiatori de la Sagrada Família*), coñecido simplemente como **Sagrada Familia**, é unha basílica católica da cidade de Barcelona, obra non rematada do arquitecto Antoni Gaudí. Iniciada en 1882, é a obra máis importante de Gaudí e o máximo expoñente da arquitectura modernista catalá. Segundo datos do ano 2011, é o monumento máis visitado de España, con 3,2 millóns de visitantes, por riba do Museo do Prado (2,9 millóns) e da Alhambra de Granada (2,3). e é a igrexa máis visitada de Europa tras a basílica de San Pedro do Vaticano.

## Historia e características 
No ano 1882 Josep M. Bocabella adquirira uns terreos para a construción dun templo dedicado á Sagrada Familia. Os desacordos co primeiro arquitecto fixeron que Gaudí pasase a ocuparse das obras, cun novo proxecto moito máis ambicioso. A obra atópase agora aínda no proceso de construción. A data prevista para o remate das obras seguindo o ritmo de hoxe é de 2026.

Nos derradeiros anos da súa vida, Gaudí, na súa meirande parte, traballaba e vivía pola Sagrada Familia, deixando moitos planos, proxectos e esbozos na hora da súa morte.

As obras que actualmente faltan por rematar respectan o proxecto orixinal de Gaudí no seu conxunto, mais non nos seus pormenores, os cales se adaptan á estética moderna e ó estilo dos artistas que os levan a termo.

A obra que realizou Gaudí, é dicir, a fachada do Nacemento e a cripta, foi incluída en 2005 pola UNESCO no Sitio do Patrimonio da Humanidade «Obras de Antoni Gaudí». O Templo foi consagrado e declarado Basílica menor o 7 de novembro de 2010 polo papa Bieito XVI.

## Galería de imaxes 

Ficheiro:Sagrada Familia 01-07.JPG|Fachada da Paixón
Ficheiro:Sagrada Familia 01-51.JPG|Fachada do Nacemento

## Notas 
## Véxase tamén 
### Bibliografía 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

### Ligazóns externas 
* Templo da Sagrada Familia .
Micronesia

miniatura|300px|dereita|Micronesia
A **Micronesia** é un grupo de arquipélagos de Oceanía sitos no océano Pacífico, ó leste de Filipinas e ó norte de Papúa-Nova Guinea. Esténdese dende os 140° ata os 180° leste e dende os 30°N ó ecuador. Ocupa en total aproximadamente uns 2.800&nbsp;km² de superficie con menos de 200.000 habitantes. Os arquipélagos máis importantes son as Marianas, as Carolinas e Palau.

Ós seus habitantes chámanse micronesios e son mestizos de polinesios e melanesios. As construcións tradicionais son palafitas -casas construídas sobre estacas-. A economía baséase na agricultura (escasa) e na pesca, sendo dende moi antigo uns bos construtores de canoas. O primeiro europeo en tomar contacto cos micronesios foi Fernão de Magalhães en 1520.

## Illas 
*Estados Federados de Micronesia;
*Illas Marshall;
*Palau;
*Illas Marianas;
*Nauru;
*Kiribati;
*Guam;
*Illa Wake.

## Véxase tamén 
### Outros artigos
*Estados Federados de Micronesia
Hifikepunye Pohamba

**Hifikepunye Lucas Pohamba**, nado o 18 de agosto de 1935, foi o presidente de Namibia dende o 21 de marzo de 2005. Pertence á SWAPO.
Melanesia

350px|thumb|Países e territorios que compoñen a Melanesia.
Nome co que se coñece a unha parte de Oceanía. **Melanesia** (procedente do grego μέλας *melas* (negro), e νῆσος *nesos* (illa)) é unha rexión que se estende desde Papúa-Nova Guinea no ecuador ata Nova Caledonia no trópico, comprende os arquipélagos de Bismarck, Salomón, Novas Hébridas e Fiji. Habitan a rexión máis de 2 millóns de persoas.

## Historia e características 
O termo foi usado por primeira vez por Jules Dumont d´Urville en 1832 para denominar a un grupo de illas étnica e xeograficamente distinto dos de Polinesia e Micronesia. Con todo, actualmente a súa clasificación racial considérase inadecuada, debido a que non reflicte a diversidade cultural, lingüística e xenética de Melanesia. Ademais, este termo engloba a dous grupos distintos, os austranesios e os papúas.

As nacións de Fiji, Papúa-Nova Guinea, Salomón (baixo dominio de Papúa-Nova Guinea), Vanuatu e Nova Caledonia (baixo soberanía francesa) utilizan o termo para describirse a si mesmas, porque reflicte o seu pasado colonial común e a súa situación rexional presente. As zonas citadas forman o núcleo da Melanesia moderna. Con todo, algunhas illas adxacentes noutros países adóitanse considerar como parte periférica de Melanesia.

### Illas 
miniatura|Home facendo lume e nenos en Vanuatu 
As seguintes illas e grupos considéranse tradicionalmente parte de Melanesia:

* Arquipélago Bismarck.
* Fiji.
* Nova Caledonia.
* Nova Guinea.
* Molucas.
* Illas Salomón.
* Illas Trobriand.
* Illas do estreito de Torres.
* Vanuatu.

#### Illas relacionadas 
dereita|330px|Localización da Melanesia.

Outras illas cuxa poboación nativa non é totalmente melanesia, senón que ten devanceiros diversos son:

* Flores.
* Nauru.
* Sumba.
* Timor.
* Tonga.

Algunhas illas ao oeste de Nova Guinea como Halmahera, Alor e Pantar poden considerarse parte de Melanesia, aínda que este termo non se usa na zona.
Ludwig Scotty

**Ludwig Derangadage Scotty**, nado en Anabar o 22 de xuño de 1948, é un avogado e político de Nauru, Presidente do seu país entre o 29 de maio e o 8 de agosto de 2003 e de novo entre o 22 de xuño de 2004 e 19 de decembro de 2007.

## Traxectoria
Ludwig Scotty naceu e creceu no distrito de Anabar, onde estudou ata o secundario. Estudou Dereito na Universidade do Pacífico Sur en Fiji. O 15 de marzo de 1983 foi elixido para o parlamento de Nauru, representando Anabar. Posteriormente foi director do Banco de Nauru e da compañía de aviación Air Nauru.

Despois da curta administración de Derog Gioura, Scotty foi elixido presidente de Nauru con 10 votos a favor e 7 en contra. En agosto de 2003, por un voto de desconfianza do parlamento, foi destituído.

Entre 2003 e 2004 retornou ao parlamento de Nauru e permaneceu na oposición. O 22 de xuño de 2004 retornou á presidencia cando un membro do goberno de Harris renunciou. Ludwig Scotty foi reelixido para o parlamento en outubro do mesmo ano, e a maioría dos seus aliados tamén. No seu segundo goberno tratou de reformar a economía.

O decembro de 2007 deixou novamente debido a un voto de desconfianza.
Unidade Galega

**Unidade Galega** fai referencia a dúas forzas políticas galegas do século XX
*Unidade Galega, foi unha coalición do Partido Obreiro Galego, o Partido Socialista Galego e o Partido Galeguista en 1979.
*Unidade Galega, foi un partido formado en 1991, sucesor do PSG-EG.
Unidade Galega (coalición)

:*Para o partido político formado en 1991, vexa Unidade Galega (partido)*

**Unidade Galega** (**UG**), foi unha coalición formada polo Partido Obreiro Galego, o Partido Socialista Galego e o Partido Galeguista en 1979.

## Historia 
A fin da coalición era a defensa dunha autonomía semellante á de Cataluña e o País Vasco e a consecución dun grupo nacionalista no Congreso dos Deputados para negociar o Estatuto de Autonomía de Galicia de 1981. Aínda que nas eleccións xerais de 1979 obtivo 58.391 votos (5'35 %) non conseguiu representación parlamentaria. Nas eleccións municipais de 1979 tivo 68.759 votos (6'35 %) e conseguiu 141 concelleiros e a alcaldía da Coruña para Domingos Merino. Grazas a estes resultados a coalición tamén conseguiu dous deputados provinciais. Á parte da alcaldía da Coruña, UG tamén conseguiu as de Cambados, Narón, Rairiz de Veiga, Redondela, As Pontes de García Rodríguez, Touro, Vilaboa e Malpica de Bergantiños.

As diferenzas no seo da Unidade Galega sobre a estratexia a seguir no proceso autonómico e a diferente postura dos partidos integrantes sobre a conveniencia de entrar na Comisión dos 16 (encargada de elaborar o proxecto de Estatuto) levaron á desaparición da coalición a finais de 1980, tras o abandono da mesma polo Partido Galeguista.[miniatura|Papeleta de Unidade Galega no Distrito electoral de Pontevedra nas [Eleccións xerais de España de 1979|Eleccións xerais de 1979.|alt=|253x253px]]

## Eleccións 
## Notas 
## Véxase tamén 
### Bibliografía 
* 
*
Programa internacional de avaliación do alumnado

**PISA** é o acrónimo de **Programme for International Student Achievement** ("**Programa internacional de avaliación do alumnado**"), un estudo internacional comparativo da avaliación do rendemento do alumnado posto en marcha pola OCDE. Tenta saber en que medida os xoves de 15 anos se achan preparados para se enfrontaren aos retos da vida adulta.

## Características 
Os mozos desta idade achéganse ao final da súa escolaridade obrigatoria e PISA examina as competencias en tres ámbitos: a lectura, as matemáticas e as ciencias. Este estudo realízase cada tres anos e de cada vez dáselle máis relevancia a unha destas tres competencias. Así, no 2000 foi a lectura, no 2003 as matemáticas, no 2006 as ciencias e no 2009 de novo a lectura. No ano 2003 introducíuse un compoñente máis, a resolución de problemas. O primeiro ano participaron 43 países industrializados, en 2003 foron 41 e calcúlase que para o 2006 serán 58. En cada país as probas realízanas entre 4.500 e 10.000 alumnos.

O instrumento de avaliación son unha serie de exercicios que se contestan con papel e lapis nun tempo de dúas horas. Nunha sesión de avaliación participan varias quendas de alumnos que respostan a preguntas distintas. As preguntas agrúpanse en unidades. Cada unidade consta dun texto introdutorio que presenta unha situación da vida real seguido dunha ou varias preguntas.

O formato das preguntas pode ser fechado ou aberto. As preguntas fechadas adoptan a forma de resposta múltiple nas que o alumno ha de escoller unha só das opcións que se lle presentan (normalmente catro). As preguntas abertas contéstanse redactando ou calculando a resposta nun espazo aberto.

As preguntas fechadas poden ser cualificadas automaticamente. As abertas hanno de ser manualmente por expertos. Para unificar os criterios de cualificación existen unhas instrucións pormenorizadas que se distribúen a todos os países.

As puntuacións posíbeis oscilan entre 0 e 3 puntos por cada pregunta, sempre en números enteiros. A maior parte das preguntas, entre elas todas as de resposta fechada, teñen unha puntuación máxima de 1 punto. Boa parte das preguntas abertas reciben unha puntuación máxima de 2 puntos e algunhas 3, en razón da riqueza da resposta segundo os criterios.

## Véxase tamén 
### Ligazóns externas 
* PISA
Partido Galeguista Nacionalista

O **Partido Galeguista Nacionalista** foi un partido nacionalista galego creado en 1984.

## Traxectoria 
Trala decisión do Partido Galeguista de se integrar en Coalición Galega, en 1984, un grupo de 50 militantes liderados por Ramón Martínez López e Manuel Beiras desconformes coa decisión decidiron organizar un novo partido galeguista.Non participaron nas eleccións do Parlamento de Galicia de 1985 nin ás estatais de España de 1986; mais nas Eleccións ao Parlamento Europeo de 1987 concorreron en coalición co Partido Nacionalista Vasco, na Unión Europeísta, onde obtiveron 5.322 votos en Galiza (0,43% dos votos nacionais).

En 1988, esta forza política, únese ao PNG para formar o Partido Nacionalista Galego-Partido Galeguista.

## Notas
Compoñente de software

Un **compoñente de software** é unha peza de software que fornece unha serie de funcionalidades, definidas normalmente por unha ou varias APIs.

Un compoñente software depende á súa vez (fai uso) de APIs provistas (implementadas) por outros módulos.

Compoñente de OMG: Na terminoloxía OMG e, en particular no Modelo de compoñentes CORBA (CCM: *CORBA Component Model*), por *compoñente* enténdese como tal o código obxecto resultante da compilación dunha serie de código fonte que implementa tales APIs. É dicir, mentres que o módulo en si aínda se pode entender como unha entidade conceptual, denomínase compoñente cando xa está códificado e compilado e, xa que logo, forma (en xeral) unha librería software.
Modelo de compoñentes CORBA

O **modelo de compoñentes CORBA (CCM)**, definido en CORBA 3.0, separa o código puramente de aplicación (relacionado co negocio) do código de infraestrutura, de xeito que divide un sistema software en:
**Compoñentes*: provén dos servizos no negocio.
**Contedores*: son os elementos que encapsulan os compoñentes e provén das funcionalidades de infraestrutura (*middleware*) relacionadas coa instalación e co ciclo de vida dun compoñente nun contorno determinado.

Neste modelo, un compoñente defínese en función de:
*Servizos dos que prové (de que interfaces IDL prové).
*servizos que utiliza (que interfaces IDL utiliza). 
*Eventos que publica.
*Eventos que consome.
*Atributos básicos do compoñente.

O Modelo de compoñentes CORBA pódese entender como unha xeneralización dos Enterprise Java Beans (EJB), válidos para a súa utilización independente de linguaxe de programación.
Enrique Alvarellos

:*Non confundir con **Henrique Alvarellos**, o seu fillo*
**Enrique Antonio Iglesias Alvarellos**, coñecido como **Enrique Alvarellos**, nado na Coruña o 30 de abril de 1931 e finado en Lugo o 2 de xuño de 2004, foi un músico, escritor e editor galego.

## Traxectoria 
Estudou no Seminario de Lugo Humanidades e Música. Ligado ao mundo da música fundou en 1961 o coro Entre Silveiras e en 1981 o orfeón Xoán Montes e compuxo arredor de 50 pezas musicais. En 1963 organizou a Academia Alvarellos para o ensino da mecanografía seguindo un método propio. En xuño de 1977 fundou a Editorial Alvarellos.

## Obra en galego 
;Narrativa
* *Botei 40 anos*, 1977, Alvarellos.

;Poesía
* *Cen anacos*, 1977.

;Ensaio
* *Agrupacións corais de Galicia*, 1992.
* *Mulleres destacadas de Galicia*, con 1.225 entradas, 1993, Alvarellos, ISBN 84-85311-96-5.

;Humor
* *Cen caras de españois*, 1983.

## Obra en castelán 
;Ensaio
* *Bandas de Música de Galicia*, 1986.
* *70 años en clave de fa*, 2001.
## Vida persoal 
Casou en Lugo con Concepción Casas Dávila o 26 de xuño de 1961 e foi pai de Cecilia e Henrique Alvarellos.
## Véxase tamén 
### Bibliografía 
* 
* "Alvarellos Iglesias, Enrique" en *Gran Enciclopedia Galega Silverio Cañada*
* Enciclopedia Galega Universal Ir Indo

### Outros artigos 
* Henrique Alvarellos Casas (fillo)

### Ligazóns externas 
* Descrición de Enrique Alvarellos na editorial Alvarellos
Jorn Barger

**Jorn Barger**, nado en Yellow Springs (Ohio) en 1953, é un escritor estadounidense.

## Traxectoria 
Gran coñecedor de Internet, editor de Robot Wisdom e unha grande influencia no mundo blog. Foi quen cuñou o termo "blog" describíndoo como un proceso de "logear na web" ("logging the web") tendo en conta que "log" en inglés significa "diario".

## Véxase tamén 
### Ligazóns externas 
* Portada de Robot Wisdom
Sagrada Familia

* A **Sagrada Familia**, no cristianismo refírese ao matrimonio formado pola Virxe María, Xosé e o seu fillo Xesús.
* O **Templo expiatorio da Sagrada Familia**, en Barcelona, deseñado por Gaudí, coñécese tamén como **A Sagrada Familia**.
Gyanendra do Nepal

**Gyanendra Bir Bikram Shah Dev de Nepal**, nado o 7 de xullo de 1947, foi o derradeiro rei do Nepal, reinou dende o 4 de xuño de 2001 ata o 28 de maio de 2008 ao proclamar a Asemblea Constituínte a República Federal.

## Traxectoria 
Como o segundo fillo do príncipe (máis tarde rei) Mahendra, Gyanendra foi declarado rei durante dous meses (1950-1951) cando o resto da familia real marchou ao exilio á India, pero non foi recoñecido internacionalmente. O seu avó Tribhuvan recuperou o trono pouco despois.

Cando o seu sobriño Dipendra matou a maior parte da familia real, incluído o rei Birendra pouco antes de se suicidar, Gyanendra converteuse en rei novamente.

O 1 de febreiro de 2005 depuxo ao primeiro ministro e asumiu o control do goberno.
Manuel Beiras

**Manuel Beiras García**, nado en Santiago de Compostela o 10 de abril de 1904 e finado na mesma cidade o 28 de xullo de 1996, foi un intelectual galego e político galeguista. Pai do dirixente nacionalista galego Xosé Manuel Beiras.

## Traxectoria 
Graduado pola Escola de Comercio da Coruña, dende moi novo comezou a escribir. Aos dezaseis anos publicou o seu primeiro artigo xornalístico en *Diario de Galicia*. Posteriormente seguiu escribindo e traducindo ao galego baixo o pseudónimo "Eu ben sei".
[miniatura|300px|esquerda|[19 de xuño de 1932. Nesta foto de grupo aparecen, entre outros: Ramón Villar Ponte, Fernández del Riego, Antón Villar Ponte, Plácido Castro, Otero Pedrayo, Ramón Rodríguez Somoza, Manuel Beiras, Manuel Lugrís, Castelao, Suárez Picallo, Carlos Maside e  Alexandre Bóveda.]]
Católico e galeguista, foi un dos fundadores do Partido Galeguista en 1931. Ao ano seguinte promoveu a celebración da primeira misa en galego. Beiras militou no Partido Galeguista até 1935, cando xunta con outros militantes encabezados por Xosé Filgueira Valverde e Vicente Risco abandonou o partido polos seus pactos coa esquerda e fundou a Dereita Galeguista.

Trala guerra civil prosegue as súas actividades culturais e crea, xunta con outras personalidades de Galiza, coma Otero Pedrayo, Gómez Román, Luis Iglesias, Fermín Bouza Brey, Xaime Illa Couto, Antón Fraguas e Xesús Ferro Couselo, o Padroado Rosalía de Castro. Foi tamén moi activo no ámbito compostelán, creando a Orquestra Filharmónica de Compostela e promovendo actos como a celebración do Día de Galiza en Santiago de Compostela ou a Festa do Traxe Galego.

### Tras a ditadura 
Trala fin da ditadura franquista foi concelleiro no concello de Santiago de Compostela en 1979 polas listas da coalición Unidade Galega, e un dos responsábeis da refundación de Partido Galeguista en 1978. En 1985, ante a decisión da maioría dos militantes de disolver o partido e integrarse en Coalición Galega, participa nunha nova refundación do partido (V Congreso), formando parte da executiva do partido. Nas eleccións autonómicas galegas de 1989 foi número dous nas listas do Partido Nacionalista Galego-Partido Galeguista (PNG-PG) pola Coruña, sen obter acta de deputado.

Traduciu ao galego *Os contos de Grimm* e *Platero e eu*.
## Vida persoal
Estivo casado con Herminia Torrado Moldes e foi pai de nove fillos.

## Recoñecementos 
Obtivo a Medalla Castelao en 1987, a Medalla de Ouro ao Mérito Cidadán de Santiago de Compostela en 1991 e foi nomeado Galego do Ano pola Universidade de Santiago de Compostela en 1995.

O Concello de Santiago de Compostela dálle o seu nome ao Premio Manuel Beiras que distingue o emprego habitual do galego no ámbito empresarial e comercial.
Olusegun Obasanjo

**Olus&#x323;ẹgun Mathew Okikiọla Arẹmu Ọbasanjọ**, nado en Abeokuta o 5 de marzo de 1937, foi presidente de Nixeria dende 1999 a 2007.

En agosto de 2021, a Unión Africana nomeou a Olusegun Obasanjo como Alto Representante pola Paz no Corno de África.

## Traxectoria 
Cristián renacido de etnia ioruba foi militar de carreira antes de ser presidente da Nixeria en dúas ocasións: a primeira despois do golpe militar de 1975, entre os anos 1976 e 1979; a segunda dende 1999 ata a 2007, despois das eleccións de 1999 e 2003. Sucedeuno Umaru Yar'Adua.
Método

O termo **método** ten varios significados en galego:

* En xeral: forma de proceder, metodoloxía.
**  Método científico: procedemento científico baseado na experimentación ou na observación.
* En informática:
** En programación orientada a obxectos: unha función ou procedemento que provén os obxectos dunha clase.
Harald V de Noruega

**Harald V**, nado en Skaugum (Asker) o 21 de febreiro de 1937, é un nobre europeo, rei de Noruega dende o 17 de xaneiro de 1991. É fillo de Olavo V e de Marta de Suecia, é o primeiro rei de Noruega nado no país dende o rei Olavo IV, que nacera en 1370.

## Traxectoria 
Harald é fillo de Olavo e a princesa Marta de Suecia, neta do rei Óscar II de Suecia. Naceu en Skaugum, en Asker preto de Oslo.

Harald é o primeiro príncipe herdeiro nado en Noruega desde Olavo IV en 1370. Como descendente de Maud, filla de Eduardo VII do Reino Unido, tamén está na liña de sucesión ao trono británico.

Ten dúas irmás, as princesas Ragnhild (1930-2012) e Astrid (1932).

Durante a invasión alemá de 1940, a familia real tivo que ir ao exilio. Mentres que o seu avó o rei Haakon VII e o seu pai se trasladaron a Londres xunto ao goberno no exilio, el, xunto coa súa nai e irmás, viviu en Washington, D.C.. A familia real regresou do exilio ao finalizar a segunda guerra mundial en 1945.

Foi o xefe da Igrexa de Noruega, como todos os reis noruegueses, ata o ano 2012 logo dunha reforma constitucional.

Na súa honra foi nomeada a Costa do Príncipe Harald na Antártida.

## Matrimonio 
Casou en 1968 con Sonja Haraldsen, unha plebea, provocando gran controversia a nivel popular. Froito deste matrimonio son:
* Marta Luísa de Noruega, nada o 22 de setembro de 1971 en Oslo.
* Haakon Magnus de Noruega, príncipe herdeiro, nado o 20 de xullo de 1973 en Oslo.

## Distincións honoríficas 
* É Soberano Gran Maestre da **Orde Real Norueguesa de Santo Olav** e da **Orde Real Noreguesa ao Mérito**.
* O Rei de España concedeulle o colar da Orde do Vélaro de Ouro o 30 de xuño de 2006.
* O presidente portugués Aníbal Cavaco Silva concedeulle o colar da Orde de Santiago da Espada en maio de 2008.

## Véxase tamén 
### Ligazóns externas 
* Páxina Oficial da Casa Real de Noruega
Península do Sinaí

A **península do Sinaí** é unha península que politicamente forma parte de Exipto. Sitúase entre Israel e Exipto e marca a separación entre o continente africano ó oeste e Asia ó leste.

[miniatura|250px|[Mosteiro de Santa Catarina, aos pés do Monte Sinaí, o mosteiro máis antigo do mundo e unha das principais atraccións turísticas da península.]]

## Véxase tamén 
### Outros artigos 
* Canle de Suez
* Conflito árabe-israelí
* Oriente medio
Qaboos bin Said al Said

**Qaboos bin Said al Said** (en árabe: قابوس بن سعيد ال بو سعيد) nado o 18 de novembro de 1940 e finado en Mascate o 10 de xaneiro de 2020, foi o Sultán de Omán dende o 23 de xullo de 1970 ata a súa morte.
Martín Torrijos

**Martín Erasto Torrijos Espino**, nado o 18 de xullo de 1963, foi presidente de Panamá dende o 1 de setembro de 2004 até 2009, cando foi substituído por Ricardo Martinelli. Pertence ao Partido Revolucionario Democrático.
Thomas Remengesau Jr.

**Thomas Esang Remengesau Jr**, nado en Koror, Palau, o 28 de febreiro de 1956, é un político palauano, presidente de Palau dende 2013 até o 21 de xaneiro de 2021. Anteriormente foi presidente dende o 1 de xaneiro de 2001 ata o 15 de xaneiro de 2009, cando foi sucedido no cargo por Johnson Toribiong.
1455

## Acontecementos 
* Invención da imprenta por Johann Gutenberg.
* Calisto III elixido Papa.
* Comeza a guerra das Dúas Rosas, guerra civil que enfrontou a casa de Lancaster contra a casa de York, pretendentes ao trono de Inglaterra.

## Nacementos 
* Giuliano de Sangallo, arquitecto italiano (m. 1534).
* Vittore Carpaccio, pintor italiano (m. 1522).
* Enrique Egas, arquitecto e escultor español (m. 1534).
* 3 de maio - Xoán II, rei de Portugal (m. 1495).

## Mortes 
* 18 de febreiro - Fra Angelico, pintor italiano (n. ca. 1395).
* 24 de marzo - Papa Nicolao V (n. ca. 1398).
* outubro - Johannes Brassart, compositor e cantante francoflamengo (n. ca. 1400).
* 1 de decembro - Lorenzo Ghiberti, escultor, ourive, arquitecto e escritor italiano (n. 1378).

## Outros 
Historia ano a ano
Aleksander Kwaśniewski

**Aleksander Kwaśniewski**, nado o 15 de novembro de 1954 en Białogard, foi o presidente de Polonia dende o 23 de decembro de 1995 ata o ano 2005 pertencendo á Alianza da Esquerda Democrática.

Foi activista do Sindicato Socialista de Estudantes Polacos, en polaco, *Socjalistyczny Związek Studentów Polskich*, *SZSP*, organización ligada ao réxime comunista, e logo ministro de deportes no goberno comunista na década dos 80.

Sucedeu a Lech Wałęsa como presidente tras gañar as eleccións en 1995 e foi reescolleito para un segundo e último mandato no 2000 (obtendo a maioría dos votos xa na primeira volta).

Tamén foi antigo dirixente e un dos fundadores do Partido Socialdemócrata da República de Polonia (*Socjaldemokracja Rzeczypospolitej Polskiej*), sucesor do Sindicato de Traballadores Polacos, e posteriormente da Alianza da Esquerda Democrática (*Sojusz Lewicy Demokratycznej*).

Tras a formación da coalición política Esquerda e Demócratas foi elixido como o seu presidente.
## Véxase tamén 
### Ligazóns externas
* Biografía por Fundación CIDOB
Jorge Sampaio

**Jorge Sampaio**, nado en Lisboa o 18 de setembro de 1939 e finado na mesma cidade o 10 de setembro de 2021, foi un político portugués, que foi Presidente da República Portuguesa entre o 14 de xaneiro de 1996 e 2006. Pertenceu ao Partido Socialista.

Descendente dunha familia xudía, viviu na súa mocidade nos Estados Unidos e no Reino Unido debido á actividade profesional do pai.

## Galería de imaxes 

Ficheiro:Jorge_Sampaio_e_Lula.jpg|Jorge Sampaio e Lula durante un encontro no Brasil.
Hamad bin Khalifa

**Hamad bin Khalifa Al Thani** (en árabe: حمد بن خليفة ال ثاني ), nado en Doha en 1952, foi emir de Qatar dende 1995 ao derrocar ao seu pai Khalifa bin Hamad Al Thani ata a súa abdicación o 25 de xuño de 2013.
Alejandro Toledo

**Alejandro Celestino Toledo Manrique**, nado o 28 de marzo de 1946, foi o presidente do Perú entre o 28 de xullo de 2001 e 28 de xullo de 2006. Foi o primeiro presidente elixido despois da crise que resultou na renuncia de Alberto Fujimori.

## Biografía 
Toledo é un dos 16 irmáns dunha familia de indíxenas labregos da rexión de Cabana, Departamento de Ancash. Creceu en Chimbote, cidade do litoral norte do Perú. Conseguiu unha bolsa de estudos da Universidade de San Francisco, nos Estados Unidos, onde estudou economía. Posteriormente fornouse mestre pola Universidade de Stanford. Despois de traballar no exterior, fornouse profesor da Universidade do Pacífico, no Perú.

Antes de ser elixido presidente, Toledo traballou en diversas organizacións, incluíndo as Nacións Unidas, o Banco Mundial, o Banco Interamericano de Desenvolvemento, a OIT, e a Organización de Cooperación e Desenvolvemento Económico - OCDE. Tamén foi profesor visitante na Universidade de Waseda, en Tokyo, no Xapón.

Entre os diversos traballos de Toledo, hai moitos sobre reformas estruturais e desenvolvemento económico. Porén, o seu último libro, *Las Cartas sobre la Mesa*, describe a súa traxectoria política ata o xurdimento da coalición política *Perú Posible* que o elixiu presidente.

### Entrada na política 
Toledo ingresou na política como candidato independente, na elección de 1995, na cal Alberto Fujimori foi reelixido pola última vez. Ele fundou o partido *Perú Posible* en 1999 e declarou a súa intención de disputar a elección de 2000. A pesar dunha controversia constitucional, Fujimori anunciou pola terceira vez a súa candidatura.

A pesar de ser un político de pequena expresión no inicio, logo Toledo tornouse líder da oposición a Fujimori, e tivo apoio doutros candidatos a presidente. A pesar deste apoio, Fujimori derrotouno, baixo alegacións de fraude electoral. Toledo recusouse a participar dunha segunda volta contra Fujimori, e pediu, sen éxito, a anulación das eleccións.

A 28 de xullo de 2000 Fujimori asumiu o seu terceiro mandato. Entre tanto, os protestos da oposición gradualmente creceron e, durante visita a Brunei o novembro de 2000 para participar nun congreso da APEC, gran parte do Congreso Peruano negou continuar o apoio a Fujimori. Este dirixiuse ao Xapón de onde enviou a súa renuncia por fax e solicitou a cidadanía xaponesa.

Coa caída de Fujimori, asumiu interinamente Valentín Paniagua Corazao, presidente do Congreso peruano. Este organizou eleccións en 29 de maio de 2001, vencidas por Alejandro Toledo que disputou contra Alan García.

## Galería de imaxes 

Ficheiro:Zaldivar Alejandro Toledo.jpg|No congreso chileno
Sindicato Obreiro Galego

O **Sindicato Obreiro Galego** (**SOG**) foi un sindicato galego de orientación nacionalista e de esquerdas. O seu voceiro era *O Eixo* e editaba outros voceiros comarcais e sectoriais.
## Historia
Fundouse en maio 1975 cando o Fronte Obreiro da UPG decide transformase nun sindicato. Formou parte da AN-PG. En abril de 1976 realizou a súa primeira Asemblea Xeral. Desapareceu en marzo de 1977 para dar paso á Intersindical Nacional Galega (ING) ao unificarse cos sindicatos nacionalistas e de clase de rama UTEG (Unión dos Traballadores do Ensino de Galiza), a STGM (Sindicato Traballadores Galegos do Mar), a STGAP (Sindicato dos Traballadores Galegos da Administración Pública), o UTSG (Unión dos Traballadores da Sanidade de Galiza) e a UTBG (Unión dos Traballadores da Banca de Galiza).

## Notas 
## Véxase tamén 
### Bibliografía 
* VVAA (2009). *Moncho Reboiras. O nacionalismo nos 70.* Fundación Bautista Álvarez de Estudos Nacionalistas.

* Dionisio Pereira, Uxío-Breogán Diéguez e Bernardo Máiz (2010). *Síntese histórica do movemento obreiro galego, das orixes até 1984.* FESGA, A Coruña.

### Outros artigos 
* Fronte Obreiro
* Confederación Intersindical Galega
Arquitectura de software

A **arquitectura software** dun programa informático ou sistema é a estrutura ou estruturas de tal sistema que abranguen os elementos software, as características externamente visibles deses elementos e mailas relacións entre eles.
A arquitectura software refírese ás decisións significativas sobre a organización dun sistema software, en canto a:
*a selección dos elementos estruturais (módulos) apropiados e das interfaces das que se compón tal sistema, 
*a selección do seu comportamento de acordo co especificado nas colaboracións entre eses elementos, 
*a composición de tales elementos estruturais e da distribución en subsistemas progresivamente máis grandes, 
*e o estilo arquitectónico que dirixe tal organización.

A arquitectura software é a base da práctica da construción do software. Do mesmo xeito que un arquitecto de edificio fixa os principios e mailas metas dun proxecto de edificio, así tamén un arquitecto software precisa da arquitectura software como base para as especificacións reais do deseño do sistema, de acordo cos requisitos do cliente.

Un **arquitecto software** emprega o coñecemento extenso da teoría do software e da experiencia apropiada para conducir e manexar o deseño de alto nivel dun produto software. O arquitecto software desenvolve conceptos e plans en canto á modularidade do software, os métodos da interacción do módulo, o estilo do diálogo da interface utilizada, os métodos da interface cos sistemas externos, as características innovadoras do deseño e as operacións do obxecto do negocio, a lóxica e o fluxo de datos de alto nivel.
Praia dos Bloques

A **praia dos Bloques** é unha praia de Ribadeo situada na ría homónima. Está no lugar da Vilavella, ao sur do porto de Mirasol e preto da vila de Ribadeo, cara ao interior da ría. Está resgardada por un esporón construído paralelo á costa que é, segundo Isidoro Asensio Amor, a causa de que se acumule limo no fondo e pareza ocupar toda a extensión da ría cando baixa a marea.

É unha praia portuaria semiurbana e de augas tranquilas, relativamente arredada dos circuítos turísticos habituais, polo que goza dun nivel de ocupación xeralmente baixo, ao que tamén contribúe a ausencia de servizos de hostelaría na contorna.

Dotada de area fina e dourada, ten unha lonxitude de 120 m e unha anchura media de 25 m. Ten sinalización do estado do mar e papeleiras para a recollida do lixo. No verán dispón de servizo de salvamento, duchas e baños, mais non está recoñecida con bandeira azul. Ten tamén un pequeno aparcadoiro próximo e unha extensa zona de herba aos lados. 

## Véxase tamén 
### Outros artigos 
* Praias da provincia de Lugo
Praia dos Castros

A **praia dos Castros**, cuxo nome tradicional é **Marbadás**, está situada nos confíns da aldea da Rochela na parroquia da Devesa do concello de Ribadeo. Cunha anchura de entre 5 e 20 m en termo medio e de 1.500 m de longo, está dotada de area branca e fina. A praia en si é aberta, cunha ondada forte e ventosa, que lle confire á zona unha forma rectilínea. Conta coas especies faunísticas propias de calquera praia, sobre todo aves.

## Localización e características 
Está enmarcada no medio dunha paraxe rochosa de extraordinaria fermosura. A area altérnase con illas con covas e formas rochosas ás que se pode acceder facilmente na marea baixa. Está comunicada coa praia das Illas (situada ao seu carón) na baixamar. É idónea para a práctica do surf. Ademais, durante a marea baixa conta cunha pequena "piscina", (un reduto ao abeiro dun penedo de pouco máis de 2 x 2 m que os máis cativos saben aproveitar).

Esta praia, xunto coas de Reinante (en Barreiros) e As Catedrais, Esteiro, As Illas, Areosa e Olga (en Ribadeo), conforman a Zona das Catedrais, espazo natural protexido e catalogado coma Rede Natura 2000. Dispón de Bandeira Azul (concedida desde o ano 1997), e outros servizos propios desta praia: salvamento (os feridos son evacuados ao Hospital Comarcal da Costa-Burela), duchas, pasarelas, servizo de limpeza diario.

A ela accédese saíndo de Ribadeo pola estrada N-634 en dirección a Lugo, ata desviarse por un ramal á dereita sinalizado. Está preto do Porto Deportivo de Foz; así a todo, a praia dispón doutros recursos a menos de 500 m: sinalización do estado do mar, aparcadoiro, hotel e restaurante, teléfono e servizo de vixilancia. Todo isto, xunto co verde das praderías e o azul do mar, enmarca esta praia na cal se bañaban hai dous mil anos os antepasados lugueses.

### Surf 
A última fin de semana de agosto celébrase dende o 2004 o "Día do Surf", no cal os rapaces locais da zona, e mais a "Escola de Surf !Hola Ola¡" fan un campionato de surf e de body-board, ademais de dar clases de balde e unha pequena festa. Todo isto queda recollido polo Colectivo Audiovisual Elfarero unha pequena asociación cultural que se dedica a filmar vídeos deste deporte.

## Véxase tamén 
### Outros artigos 
* Praias da provincia de Lugo
Praia do Cargadoiro

A **praia do Cargadoiro** é un areal situado no lugar homónimo, na parroquia de Vilaselán (Ribadeo). Non dispón de bandeira azul.

Ten uns 50 m de lonxitude e uns 15 m de ancho. Ten area fina e dourada, con ondas moderadas, e adoita ter unha ocupación media. Recibe o seu nome polo cargadoiro industrial da liña Ribadeo - Vilaoudriz, que levaba ferro desde as minas até o peirao. Está a carón do Museo Etnográfico do Cargadoiro e do Forte de San Damián, e preto do porto deportivo de Ribadeo.

## Véxase tamén 
### Outros artigos 
* Praias da provincia de Lugo
Praia da Olga

A **praia da Olga** está situada na parroquia de Piñeira, no concello de Ribadeo. Ten unha largura media de 10 m e unha lonxitude de 50 m. Está composta por grava e rochas.

Está bañada por ondas de moderadas a fortes e é ventosa. Esta praia, xunto coas de San Miguel  e Santiago de Reinante (en Barreiros) e mailas praias da Catedrais, Esteiro, As Illas e Areosa (en Ribadeo), conforma a Zona das Catedrais, espazo natural protexido e incluído dentro da Rede Natura 2000. Non dispón de bandeira azul nin servizos de socorrismo, polo que se se ferir alguén, tería que ser trasladado por medios habituais ata o Hospital Comarcal da Costa, en Burela.

## Véxase tamén 
### Outros artigos 
* Praias da provincia de Lugo
Praia das Rochas Brancas

A **praia de Rocas Brancas,** ou **das** **Rochas Brancas**, é unha praia da parroquia de Vilaselán, no concello de Ribadeo. Está situada na enseada formada pola desembocadura do río de Vilaselán no mar Cantábrico, moi preto da illa Pancha.

## Características
Cunha lonxitude de 115 m e unha anchura media de 12 m, está protexida do vento polo cantil oriental da pequena península á beira do faro da illa Pancha. Secasí, a súa area branca e fina está bañada por ondas moderadas.

Non dispón de bandeira azul, equipo de salvamento, duchas nin opcións de hostalería. Existen papeleiras en diversos puntos dela para a recollida do lixo e sinalización do estado do mar. Hai lugares para aparcadoiro a menos de 500 m, o que fai que teña un grao de ocupación medio.

A situación global da praia é de carácter rústico e pode ser catalogada como virxe.

## Véxase tamén 
### Outros artigos 
* Praias da provincia de Lugo
Praia da Areosa

A **praia de Areosa** está situada no termo parroquial de Piñeira, no concello de Ribadeo.

## Características
Ten 20 m de longo por 5 m de largo e está composta de grava e rochas. É unha praia con ondas grandes e ventos de intensidade. Esta praia, xunto coas de Reinante (Barreiros), e as das Catedrais, Esteiro, As Illas e Olga (todas de Ribadeo), conforma a Zona das Catedrais, espazo natural protexido e incluído dentro da *Rede Natura 2000*.

Ao non ter moita concorrencia, tampouco dispón de servizos complementarios. Non ten Bandeira Azul.

## Véxase tamén 
### Outros artigos 
* Praias da provincia de Lugo
Praia das Illas

A **praia das Illas** está situada no termo da parroquia da Devesa, na zona da aldea da Rochela. A súa anchura media estímase entre 9 e 10 m, e a súa lonxitude é de 750 m (aínda que outras fontes din ter 98 m), sendo o nivel de ocupación alto nos períodos estivais. A praia dispón de area branca e fina, sendo unha praia aberta con ondas moderadas e rectilíneas. Conta coas especies faunísticas propias de calquera praia, sobre todo aves. 

Enmarcada no medio dunha paraxe rochosa de extraordinaria fermosura, igual que a veciña praia dos Castros, coa que se comunica na baixamar. Na preamar, ocorre que, dependendo das correntes mariñas de cada ano, esta praia pode desaparecer e sexan só olladas varias illas que se sitúan no areal, das que toma o nome. Esta, xunto coas praias de San Miguel de Reinante (Barreiros), As Catedrais, Esteiro, Os Castros, Areosa e Olga (todas de Ribadeo), conforma a Zona das Catedrais, espazo natural protexido e catalogado coma "*Rede Natura 2000*".

A praia dos Castros-As Illas recibiu a bandeira azul no 2015. Dispón de servizo de salvamento (os feridos son trasladados ao *Hospital Comarcal da Costa-Burela*) e sinalización do estado de mar. Está próxima ao Porto Deportivo de Foz.

A ela pódese chegar saíndo de Ribadeo pola estrada N-634 en dirección a Lugo, ata desviarnos por un ramal á dereita sinalizado, que nos leva xusto ata o recurso. Ten a maiores outros servizos (a maioría deles a uns 500 m): aparcadoiros, teléfonos, restaurante e bar, hoteis, Cruz Vermella e servizo de vixilancia. Na praia tamén dispón de servizos, ademais dos mencionados: duchas, pasarelas, limpeza diaria.

## Notas 
## Véxase tamén 
### Outros artigos 
* Praias da provincia de Lugo
Praia de Esteiro

A **praia de Esteiro** está localizada no termo da parroquia da Devesa no concello de Ribadeo. Dispón dunha lonxitude de 60&nbsp;m (algunhas fontes aumentan esta lonxitude ata 100&nbsp;m). A anchura media rolda entre os 6&nbsp;m e os 10&nbsp;m.

## Características
Ten forma de enseada, bañada polas augas do mar con ondas moderadas. O seu contorno está sen urbanizar sendo en zonas próximas a abundancia de pradeiras. Situada na enseada do Cadramón (entre as praias das Catedrais e As Illas), é moi recomendable para os máis cativos, xa que na baixamar formase unha pequena lagoa na que se pode gozar do baño sen perigo. Tamén se sitúa cerca do porto deportivo de Foz.

Todo o longo a praia pódese percorrer pisando unha area branca e fina e non dispón de bandeira azul; polo cal tampouco é habitual que haxa un equipo de salvamento na zona, en todo caso, de haber algún ferido, sería traslado o Hospital Comarcal da Costa-Burela. Conta coa típica poboación faunística do litoral. A mesma praia (xunto coas praias de San Miguel de Reinante (Barreiros), As Catedrais, As Illas, Os Castros, Areosa e Olga (todas de Ribadeo), conforman a Zona das Catedrais, espazo natural protexido e catalogado como Rede Natura 2000. O seu acceso vai dende Ribadeo pola estrada N-634 na dirección a Lugo, ata desviarse por un ramal a dereita sinalizado, que leva xusto ata a praia.

En canto aos servizos de atención, esta praia dispón de moi poucos, aparcadoiros a menos de 500&nbsp;m, non hai duchas na praia pero si moi preto dela; en canto o servizo de limpeza, so é activo na época estival. Nesta época tamén ten servizo de vixilancia e sinalización do mar, que diminúen ata quedar case inexistentes no inverno.

## Véxase tamén 
### Outros artigos 
* Praias da provincia de Lugo
France Prešeren

miniatura|dereita|France Prešeren.

**France Prešeren**, nado en Vrba o 3 de decembro de 1800 e finado en Kranj o 8 de febreiro de 1849, foi un poeta romántico esloveno que é aclamado como o poeta nacional. O seu nome atópase ás veces xermanizado como **Franz Prescheren**.

### Traxectoria 
A súa obra máis famosa, *Sonetni Venec* (*Guirnalda de sonetos*) inspirouna o seu amor infeliz por Julija Primic (xermanizado como "Julia Primitz") e a morte do seu amigo íntimo, o poeta Matija Čop (Matthias Tschop). Moitos dos versos desta obra están cheos de paixóns agre-doces. *Sonetni Venec* está escrito nun formato interesante: o último verso dun soneto convértese na primeira liña do seguinte, o que converte os catorce sonetos da colección nunha "guirnalda" entreverada de liricismo emocional: un soneto non pode existir sen o outro. Os primeiros versos dos catorce sonetos forman outro soneto e as primeiras letras destas liñas forman as palabras "Primicovi Julji", "a Julija Primic". O poema de Prešeren "Zdravljica" ("Un brinde") é, desde 1991, o himno nacional esloveno.

O 8 de febreiro, data da súa morte, conmemórase como Festividade da Cultura Eslovena. A súa imaxe aparecía nos billetes de 1000 tolar eslovenos.
Gloria Macapagal-Arroyo

**Gloria Macapagal-Arroyo**, nada o 5 de abril de 1947 é unha académica e ex-política filipina, que foi presidenta de Filipinas dende o 20 de xaneiro de 2001 ata o 30 de xuño de 2010. 

É membro da Academia Filipina da Lingua Española, irmandada coa Real Academia Española.

## Traxectoria 
Macapagal-Arroyo é a filla do anterior presidente Diosdado Macapagal e de Evangelina Macaraeg. Chegou a ser a presidenta en 2001 durante Revolución de EDSA II que desprazou a Joseph Ejército Estrada no medio de acusacións de extensa corrupción. Arroio foi reelixida en 2004, derrotando ao principal líder da oposición filipina, o actor Fernando Poe Jr.

Foi a 14ª presidenta de Filipinas e a segunda muller en ocupar o cargo despois de Corazón Aquino. No ano 2005, foi mencionada na revista Forbes como a cuarta muller máis poderosa do mundo. Foi galardoada co Premio Internacional Don Quixote 2009.

## Notas 
## Véxase tamén
### Ligazóns externas 
* Gloria Arroyo
Cosmos (homónimos)

**Cosmos** pode referirse a:

***Cosmos**, analoxía de Universo, unha vez desgaxado del as proximidades terrestres.

## Literatura e audiovisuais 
***Cosmos (libro)**, *Cosmos: A Personal Voyage*, libro e serie de televisión sobre a temática do Cosmos do divulgador Carl Sagan.
***Cosmos**, filme de 1996 dirixido por Denis Villeneuve.

## Astronáutica 
*O lanzador soviético **Cosmos** ou Kosmos 63S1, designando o lanzador Kosmos 1 (foguete) e tamén os satélites lanzados con el, desde o Kosmos 1 (Космос 1 en ruso, tamén denominado DS-2 N°1 e mencionado ocasionalmente como Sputnik 11) até o Kosmos 196.
***Cosmic Vision**, programa de misións científicas a longo prazo da Axencia Espacial Europea (ESA).

## Deportes 
* **Cosmos Arena**, estadio de fútbol ruso da cidade de Samara.
* **Cosmos** ou New York Cosmos, equipo da cidade de Nova York de 1968 a 1984, refundado en 2010.

## Véxase tamén 
* Cosmoloxía
* Cosmoloxía física
* Cosmogonía
Osvobodilna Fronta

dereita|miniatura|Bandeira da OF.
dereita|miniatura|Partisanos eslovenos no inverno de 1942.
**Osvobodilna Fronta** (**Fronte de Liberación**, en lingua eslovena), foi unha organización de partisanos que liderou a loita contra as forzas de ocupación alemás, italianas e húngaras en Eslovenia e nos territorios de lingua eslovena de Italia e o III Reich (principalmente en Carintia) durante a segunda guerra mundial.

Fundouse o 27 de abril de 1941, data na que se conmemora en Eslovenia o Día da Rebelión contra o Ocupante. Naceu como unha coalición de distintos grupos antifascistas e nacionalistas iugoslavos cun papel predominante dos comunistas de Tito. O seu símbolo incluía as letras *OF* sobre a Triglav, *a montaña de tres cabezas*, pico máis alto do territorio esloveno e símbolo do pan-eslovenismo empregado actualmente no escudo do país.
Código máquina

**Código máquina** é a semi-tradución de *machine code* (=código da máquina): unha restra de códigos (palabras) que está escrita na linguaxe de máquinas e polo tanto que pode ser comprendida directamente pola CPU dunha computadora.

Formalmente, pódese definir o **Código máquina** como o sistema de códigos directamente interpretable por un circuíto microprogramable, como a CPU dun ordenador ou o microcontrolador dun autómata (un PLC) . Este código consta dun conxunto de instrucións que determinan as accións a ser tomadas pola máquina. Un programa de computador consiste nunha cadea destas instrucións de linguaxe de máquina (máis os datos). Estas instrucións son normalmente executadas en secuencia, con eventuais cambios de fluxo causados polo propio programa ou eventos externos. O código máquina é específico de cada máquina ou arquitectura da máquina, aínda que o conxunto de instrucións dispoñibles poida ser similar entre elas.

Cada palabra ou código correspóndese cunha **instrución** que a CPU efectúa fisicamente e ten asignado un número. Se a lonxitude destes números nun código máquina dado, no sistema de numeración binario, é de 1 byte, dise que este código máquina é un **bytecode**.

## Exemplo
Nesta captura do DOS co debug aberto pódese ver o programa "v.exe". Á esquerda preséntanse os enderezos de memoria (segmento:offset), ao centro o código en hexadecimal e á dereita como sería o texto en ASCII (presentándose cun "." aqueles valores que non corresponden a letras, números ou signos de puntuación):

 C:\Utility>debug v.exe
 -d 0 100
 0E3D:0000  CD 20 FF 9F 00 9A F0 FE-1D F0 4F 03 F0 07 8A 03   . ........O.....
 0E3D:0010  F0 07 17 03 F0 07 DF 07-01 01 01 00 02 FF FF FF   ................
 0E3D:0020  FF FF FF FF FF FF FF FF-FF FF FF FF BD 0D 4C 01   ..............L.
 0E3D:0030  D0 0C 14 00 18 00 3D 0E-FF FF FF FF 00 00 00 00   ......=.........
 0E3D:0040  05 00 00 00 00 00 00 00-00 00 00 00 00 00 00 00   ................
 0E3D:0050  CD 21 CB 00 00 00 00 00-00 00 00 00 00 20 20 20   .!...........
 0E3D:0060  20 20 20 20 20 20 20 20-00 00 00 00 00 20 20 20           .....
 0E3D:0070  20 20 20 20 20 20 20 20-00 00 00 00 00 00 00 00           ........
 0E3D:0080  00 0D 76 2E 65 78 65 0D-44 4F 57 53 5C 73 79 73   ..v.exe.DOWS\sys
 0E3D:0090  74 65 6D 33 32 5C 64 6F-73 78 0D 0D 64 61 20 72   tem32\dosx..da r
 0E3D:00A0  65 64 65 20 28 63 61 72-72 65 67 61 72 20 61 6E   ede (carregar an
 0E3D:00B0  74 65 73 20 64 6F 20 64-6F 73 78 2E 65 78 65 29   tes do dosx.exe)

## Véxase tamén 
### Outros artigos 
*Lóxica binaria
*Linguaxe ensambladora
Clase sw

A expresión **clase software** aplícase en orientación a obxectos a unha entidade, definida por unha serie de atributos e métodos, que agrupa a todos os obxectos que comparten tal estrutura de atributos e métodos.
Francisco Álvarez de Nóvoa

**Francisco Álvarez de Nóvoa Ferrer**, nado en Granada o 11 de xuño de 1873 e finado en Ourense o 13 de xuño de 1936, foi un xornalista e escritor galego.
## Traxectoria 
Fillo de Víctor Álvarez de Novoa Varela, de ascendencia galega. Chegou a Ourense en 1892, onde comezou unha intensa actividade nos medios xornalísticos colaborando en *La Defensa de Galicia* e *El Noticiero*.

En 1909 marchou a Lisboa onde abriu un estudio de fotografía que trasladou, en 1910, a Río de Xaneiro, onde participou na vida social e na actividade xornalística da comunidade galega. En Buenos Aires fundou con Fortunato Cruces *La Voz de Galicia* (1913) e en 1915 volveu a Ourense e iniciou a súa segunda etapa xornalística dirixindo *El Miño*, *La Voz Pública* e *El Diario de Orense*.

A partir de 1925 abandonou a actividade relacionada coa literatura e co xornalismo debido ao veto que lle impuxo a Ditadura de Primo de Rivera ao facerlle escoller entre o seu posto de funcionario da Deputación e a práctica xornalística.

En 1906 foi elixido membro correspondente da Real Academia Galega.

## Obras 
* *Beira o Barbaña. Paisaxes*, 1894, relatos en galego publicados en *El Derecho*.
* *Recuerdo*, 1895, monólogo teatral en castelán, con prólogo de Heraclio P. Placer.
* *Pé das Burgas*, 1896, Biblioteca Gallega, narrativa en galego.
* *La titiritera. Comedia dramática en tres actos*, 1918.

## Galería de imaxes 
## Notas 
## Véxase tamén 
### Bibliografía 
* : "Álvarez de Nóvoa, Francisco" en *Gran Enciclopedia Galega*.
### Outros artigos 
* *Pé das Burgas*
### Ligazóns externas 
* Biblioteca Virtual Galega